Timetti taqbaylit seg zik tesɛa abrid n tudert n yimman-is, tettwasuddes s yilugan d yisuḍaf yemxalafen, deg leḥsab n Tasadit Yacine, deg tallit n umnekcum afransis deg useggas n 1857, leqbayel llan ttidiren deg  umaḍal n yisuḍaf*, ṭṭfen deg tmurt-nsen, ṭṭafaren anya* n tsemhuyin, urzen mliḥ ɣer lḥala n tegnawtd trakalt 52 isuḍaf-a ɣer Bouazaza karima, d ansayen (coutumes)  i yettuneḥsaben d isuḍaf yettwaneglen* (codifier) d ayen i wumi semman lqanun 53, akken daɣen llan kra n yisuḍaf icudden ɣer ddin (lislam), wigi llan kra n yirgazen i yettɛassan fell-asen  gar Rrebbi d yemdanen, gar yemdanen d ugama, llan kra n yirgazen yeččuren d lbaraka qqaren-asen imrabḍen, ttilin d ilemmasen 54 imdanen-a ttilin deg yiwet n tuddsa i wumi semman tajmaɛt, d nitni ara iɛassen ɣef leḥḥu n lecɣal n taddart, xedmen-d isuḍaf win i ten-ixulfen ad yettwaxeṭṭi55. Ɣas akka tettban-aɣ-d tmetti taqbaylit tettwasudes akken ilaq, maca timetti-ya  tettuneḥsab d tayunt* seg unagraw* azzayri, yettwaḥettem fell-as ad teḍfer iluggan n unagraw-a 56.